การผจญภัยของเทมเมอร์มือใหม่กับสไลม์สุดด๋อย

เป็นไลต์โนเวลญี่ปุ่นเขียนโดยโฮโนโบโนรุ500 และวาดภาพโดยนามะ เริ่มตีพิมพ์เป็นซีรีส์บนเว็บโนเวลบนเว็บไซต์จัดพิมพ์โนเวลที่ผู้ใช้สร้างขึ้นโชเซ็ตสึกะ นิ นาโรในเดือนสิงหาคม พ.ศ. 2561 ต่อมาถูกตีพิมพ์โดยสำนักพิมพ์ TO Books ซึ่งเริ่มตีพิมพ์ไลต์โนเวลในเดือนพฤศจิกายน พ.ศ. 2562 มีการตีพิมพ์แล้วเป็นจำนวนเก้าเล่ม ณ เดือนมิถุนายน 2566 มังงะดัดแปลงโดยโท ฟุคิโนะ เริ่มตีพิมพ์ในเว็บไซต์ Comic Corona ของ TO Books ในเดือนกุมภาพันธ์ 2563 มังงะได้รับการตีพิมพ์เป็นจำนวน 5 เล่ม ณ เดือนมิถุนายน 2566 มังงะได้รับการแปลเป็นภาษาไทยโดยสำนักพิมพ์ดังโงะมังงะ ซีรีส์ทีวีอนิเมะได้รับการดัดแปลงโดยสตูดิโอแมสเซ็ต ออกอากาศในเดือนมกราคมจนถึงเดือนมีนาคม พ.ศ. 2567 มีการประกาศสร้างฤดูกาลที่ 2 แล้ว

 สื่อ 
 ไลต์โนเวล 
เขียนโดยโฮโนโบโนรุ500 ซีรีส์นี้เริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 9 สิงหาคม 2561 ต่อมาถูกตีพิมพ์โดยสำนักพิมพ์ TO Books ซึ่งเริ่มตีพิมพ์เป็นไลต์โนเวลพร้อมภาพประกอบโดยนามะ ภายใต้สำนักพิมพ์ไลต์โนเวล TO Bunko เมื่อวันที่ 9 พฤศจิกายน 2562 ณ เดือนธันวาคม 2568 ได้รวบรวมตีพิมพ์แล้วจำนวน 15 เล่ม 

 มังงะ 
มังงะดัดแปลงโดยโท ฟุคิโนะ เริ่มตีพิมพ์ในเว็บไซต์ Comic Corona ของ TO Books เมื่อวันที่ 10 กุมภาพันธ์ 2563 มีการรวบรวมตีพิมพ์เป็นเล่ม (ทังโกบง) จำนวน 8 เล่ม ณ เดือนธันวาคม 2568  ได้รับการแปลเป็นภาษาไทยโดยสำนักพิมพ์ดังโงะมังงะ ต่อมาสำนักพิมพ์ดังโงะมังงะได้ปิดกิจการลง ปัจจุบันได้รับการแปลและตีพิมพ์เป็นภาษาไทยใหม่ในชื่อ เทมเมอร์อ่อนแอผจญโลกกว้างกับเพื่อนรักเหนียวหนึบ โดยสำนักพิมพ์ทามะ สตูดิโอ

 อนิเมะ 
ได้มีการประกาศดัดแปลงเป็นอนิเมะซีรีส์ทางโทรทัศน์เมื่อวันที่ 11 พฤศจิกายน 2565 ผลิตโดยสตูดิโอแมสเซ็ตและกำกับโดยนาโอกิ โฮริอุจิ โดยมีชิเกยาสุ ยามาอุจิทำหน้าที่เป็นหัวหน้าผู้กำกับ โดยคัตสึฮิโกะ ทาคายามะเป็นผู้เขียนบท เฟิงเฉิงหูและยูกิ อิเคดะเป็นผู้ออกแบบตัวละคร และ คุจิระ ยูเมมิเป็นผู้แต่งเพลง ซีรีส์นี้ออกอากาศในวันที่ 12 มกราคมถึง 29 มีนาคม 2567 ทางโตเกียวเอ็มเอ็กซ์และเครือข่ายอื่นๆ ไอนะ ซูซูกิเป็นผู้ร้องเพลงเปิดชื่อ  ในขณะที่เพลงปิดชื่อ "Because" ขับร้องโดย Tei เมเดียลิงก์ได้ลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) และสตรีมที่ช่อง YouTube Ani-One Asia

มีการประกาศสร้างฤดูกาลที่ 2 ในเดือนธันวาคม 2568

 รายชื่อตอน 

 หมายเหตุ 

 อ้างอิง 

แหล่งข้อมูลอื่น





หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:นวนิยายและไลต์โนเวลแนวต่างโลก
หมวดหมู่:นวนิยายญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:นวนิยายเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:เมเดียลิงก์
หมวดหมู่:ดังโงะมังงะ
หมวดหมู่:ทามะ สตูดิโอ
หมวดหมู่:ซีรีส์อนิเมะโทรทัศน์ที่กำลังจะมา